**NOTĂ DE FUNDAMENTARE**

|  |
| --- |
| **Secțiunea 1:****Titlul proiectului de act normativ** |
| **Hotărârea Guvernului**  pentru aprobarea plății contribuției financiare a Românieila bugetul Consiliului Internaţional pentru Vânătoare şi Conservare a Vânatului (CIC), pentru anii 2023 și 2024 |
| **Secțiunea a 2-a:****Motivul emiterii actului normativ** |
| 2.1. | Sursa proiectului de act normativ | Inițiativa Ministerului Mediului, Apelor și Pădurilor. Consiliul Internațional pentru Vânătoare şi Conservare a Vânatului (CIC) este un organism consultativ internațional independent din punct de vedere politic, care își propune să protejeze vânatul și vânătoarea. Pentru a atinge acest obiectiv, CIC promovează managementul sustenabil al resurselor faunei sălbatice.Activitățile CIC nu sunt orientate spre profit și sunt desfășurate în interesul publicului pentru conservarea naturii. Misiunea Consiliului este să promoveze și să sprijine conservarea faunei sălbatice și a peisajelor aferente, a comunităților locale și a tradițiilor prin utilizarea durabilă, inclusiv vânătoarea.CIC se angajează în mod deosebit în protecția speciilor faunei sălbatice pe cale de dispariție și promovează reducerea posibilelor conflicte în care pot fi implicate animale sălbatice și membrii societății civile. În cadrul CIC sunt promovate cercetarea în domeniul biologiei faunei sălbatice și managementului populației de animale sălbatice.Înființat dintr-o iniţiativă a reprezentanţilor din 4 ţări europene (Franţa, România, Polonia şi Cehoslovacia), CIC a fost conceput în anul 1928, iar printre ţările fondatoare, potrivit mențiunii anterioare, s-a aflat şi România. Organizaţia a dobândit o recunoaştere mondială în calitate de consilier unic în domeniul utilizării durabile şi conservării faunei sălbatice. De asemenea, CIC este recunoscut de către guvernul austriac ca o organizaţie neguvernamentală, cu scop nelucrativ şi de interes public. Începând cu anul 2003, CIC are sediul social la Viena. Alături de Convenţia asupra diversităţii biologice (CBD) şi Convenţia privind comerţul internaţional al speciilor de faună şi floră sălbatică (CITES), CIC are statutul de organizaţie inter-guvernamentală.Organismul este unic prin diversitatea sa, reunind membri titulari din statele membre, ONG -uri (precum AGVPS- Asociația Generală a Vânătorilor și Pescarilor Sportivi din România) şi membri individuali, inclusiv experţi ştiinţifici.CIC întreţine alianţe puternice pentru promovarea utilizării durabile şi dezvoltării politicilor de mediu cu parteneri precum instituţiile Naţiunilor Unite (FAO, PNUE, PNUD, UNESCO), și Convenţii de mediu (Convenţia privind diversitatea biologică ¬CBD¬, Convenţia privind comerţul internaţional cu specii de faună şi floră ameninţate cu dispariţia ¬CITES¬, Convenţia privind conservarea speciilor migratoare care aparţin faunei sălbatice -CMS-, cu care CIC a semnat un acord de parteneriat în cursul anului 2005, Acordul privind conservarea păsărilor de apă migratoare din Africa-Eurasia ¬AEWA¬, Convenţia referitoare la conservarea vieţii sălbatice şi a mediului natural din Europa ¬Convenţia de la Berna¬, Convenția asupra zonelor umede, de importanţă internaţională, în special ca habitat al păsărilor acvatice, încheiată la Ramsar, la 2 februarie 1971, sub egida UNESCO şi amendată prin Protocolul de la Paris din 3 decembrie 1982). În România, activitatea de vânătoare se realizează după un cadru legal național și internațional, sub autoritatea statului, cu implicarea persoanelor fizice și juridice autorizate în acest domeniu. Potrivit Hotărârii Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare, instituția anterior menționată coordonează activitatea de integrare a cerinţelor privind planificarea strategică, mediul, *managementul fondului* forestier şi *cinegetic*, gospodărirea apelor, siguranţa construcţiilor şi amenajărilor hidrotehnice, hidrologie, hidrogeologie, meteorologie, în celelalte politici sectoriale, în concordanţă cu cerinţele şi standardele europene şi internaţionale.Astfel, administrarea fondului cinegetic naţional se realizează de către Ministerul Mediului, Apelor și Pădurilor, în calitate de autoritate publică centrală care gestionează domeniul de vânătoare, aplicând politicile guvernamentale privind domeniul cinegetic și dispozițiile Legii vânătorii și a protecției fondului cinegetic nr. 407/2006, cu modificările și completările ulterioare.În acest context, Secretariatul Consiliului Internaţional pentru Vânătoare şi Conservare a Vânatului (CIC) a reiterat solicitarea de actualizare a statutului de membru în cadrul acestei organizații, România bucurându-se de o apreciere generală favorabilă din partea CIC, precum și a membrilor săi. În calitate de stat fondator, s-a considerat oportună transmiterea poziției din partea României în sensul actualizării statutului de membru în cadrul CIC, ca răspuns pozitiv la invitația primită de către Secretariatul Consiliului Internaţional pentru Vânătoare şi Conservare a Vânatului , cu precădere din perspectiva corelării acțiunilor pe plan național cu cele ale organizațiilor internaționale, alături de cele ale Uniunii Europene.Astfel, Guvernul României a aprobat Memorandumul de aprobare nr. 5/8513/22.11.2022, cu temele:* actualizarea statutului de membru al României în cadrul Consiliului Internaţional pentru Vânătoare şi Conservare a Vânatului;
* transmiterea unei scrisori de manifestare a acestui interes de către Ministerul Mediului, Apelor și Pădurilor, în numele României, către președintele Consiliului Internaţional pentru Vânătoare şi Conservare a Vânatului.
 |
| 2.2. | Descrierea situației actuale | Potrivit prevederilor Memorandumului ante-menționat:”Actualizarea statutului României în cadrul Consiliului Internaţional pentru Vânătoare şi Conservare a Vânatului implică achitarea unei contribuții financiare. Taxa aferentă se achită cu o frecvență anuală, iar suma aferentă la nivelul anului în curs este de aproximativ 7200 euro. Ulterior aprobării prezentului Memorandum, precum și a transmiterii scrisorii de manifestare a intenției României în sensul actualizării statului de membru, contribuția financiară implicată va fi achitată din bugetul Ministerului Mediului, Apelor și Pădurilor.” Consiliul Internaţional pentru Vânătoare şi Conservare a Vânatului a înaintat Ministerului Mediului Apelor și Pădurilor facturile:1. nr. RO073/2023/01, cu o valoare de 7200 EUR, emisă în data de 22.04.2023, scadentă în data de 31.12.2023 – reprezentând contribuția financiară a României pentru anul trecut, respectiv anul 2023.
2. nr. RO073/2024/01 emisă în data de 01.01.2024, scadentă în data de 31.03.2024 – reprezentând contribuția financiară a României pentru anul în curs, respectiv anul 2024.

Adoptarea prezentului proiect de hotărâre a Guvernului va permite plata contribuției financiare a României pentru anii 2023 și 2024, în valoare de 14400 EUR la bugetul Consiliului Internaţional pentru Vânătoare şi Conservare a Vânatului (CIC). Astfel, având în vedere cererile de plată /facturile emise de CIC, prin care se solicită achitarea contribuției financiare din partea României pentru anii 2023 și 2024, în valoare de 14400 EUR, Guvernul României trebuie să își respecte obligațiile asumate prin Memorandumul de aprobare nr. 5/8513/22.11.2022. |
| 2.3. | Schimbări preconizate | Consiliul Internaţional pentru Vânătoare şi Conservare a Vânatului este structurat în comisii și grupuri de lucru cu activitate la nivel internațional.Organismul este unic prin diversitatea sa, reunind membri titulari din statele membre, ONG -uri şi membri individuali, inclusiv experţi ştiinţifici.Prin aceste comisii şi grupuri constituite într-o reţea, CIC derulează proiecte, formulează recomandări şi organizează conferinţe/reuniuni referitoare la aspectele ştiinţifice ale conservării utilizării faunei sălbatice. Se ocupă de politici (utilizare durabilă, măsuri privind mediul şi agricultura), biologia vânatului (păsări migratoare, vânat mare, vânat mic, vânat tropical, câini de vânătoare, expoziţii şi trofee), cultură (vânători tradiţionale, vânătoarea cu şoimi, cinegetică în artă, vânătoare fotografică, vânătoare şi gastronomie) și educaţie în domeniul vizat. România dezvoltă și aplică măsuri constante pentru conservarea speciilor şi habitatului natural, pentru combaterea sărăciei, prin utilizarea durabilă a beneficiilor în folosul comunităților locale, pentru dezvoltarea şi stabilirea normelor, directivelor, politicilor şi reglementărilor în ceea ce priveşte vânătoarea durabilă şi gestiunea faunei sălbatice, pentru lupta contra braconajului şi supraexploatării faunei sălbatice şi habitatelor acesteia, precum și pentru dezvoltarea studiilor şi proiectelor pilot în aceste domenii. În calitatea sa de stat membru, România se va putea implica activ și în viitor, în activitatea Consiliului Internaţional pentru Vânătoare şi Conservare a Vânatului (CIC).  |
| 2.4. | Alte informații | Nu au fost identificate. |
| **Secțiunea a 3-a:****Impactul socioeconomic** |
| 3.1. | Descrierea generală a beneficiilor și costurilor estimate ca urmare a intrării în vigoare a actului normativ | În calitate de stat membru, România se aliniază obiectivelor promovate în cadrul Consiliului Internaţional pentru Vânătoare şi Conservare a Vânatului (CIC) și vizează în continuare o abordare integrată a protecției mediului, inclusiv a biodiversității, bazată pe conştiinţa colectivă, respectarea unui echilibru natural între toate formele de viaţă din ecosistemele sale și conservarea naturii în interesul generaţiilor prezente şi viitoare.   |
| 3.2. | Impactul social | România are oportunitatea de a continua, în calitatea sa de stat membru în cadrul CIC, demersurile pentru utilizarea optimă şi durabilă a resurselor naturale, ca şi condiţie esenţială, precum şi de a crea avantaje sociale şi economice în contextul abordării unui management sustenabil al faunei sălbatice. |
| 3.3. | Impactul asupra drepturilor și libertăților fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Proiectul de act normativ nu se referă la acest subiect. |
| 3.4.1. | Impactul asupra economiei și asupra principalilor indicatori macroeconomici | Proiectul de act normativ nu se referă la acest subiect. |
| 3.4.2. | Impactul asupra mediului concurențial și domeniul ajutoarelor de stat | Proiectul de act normativ nu se referă la acest subiect. |
| 3.5. | Impactul asupra mediului de afaceri | Proiectul de act normativ nu se referă la acest subiect. |
| 3.6. | Impactul asupra mediului înconjurător | În calitate de stat membru, România se aliniază obiectivelor promovate în cadrul Consiliului Internațional pentru Vânătoare şi Conservare a Vânatului (CIC), vizând în continuare o abordare integrată a protecției mediului. |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. |
| 3.8. | Evaluarea costurilor şi beneficiilor din perspectiva dezvoltării durabile | În calitatea sa de stat membru al CIC, România se ocupă/se va ocupa în continuare de politici în ceea ce privește utilizare durabilă a resurselor naturale și de măsuri privind mediul şi agricultura. |
| 3.9. | Alte informații | Nu au fost identificate.  |
| **Secțiunea a 4-a:****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri** |
| - în mii lei (RON) –  |
| Indicatori | Anulcurent | Următorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | Proiectul de act normativ nu se referă la acest subiect. |
| a) buget de stat, din acesta:(i) impozit pe profit(ii) impozit pe venit |
| b) bugete locale(i) impozit pe profit |
| c) bugetul asigurărilor sociale de stat:(i) contribuţii de asigurări |
| d) alte tipuri de venituri(se va menționa natura acestora) |
| 4.2. Modificări ale cheltuielilor bugetare, plus/minus, din care: | Proiectul de act normativ nu se referă la acest subiect. |
| a) buget de stat, din acesta:(i) cheltuieli de personal(ii) bunuri și servicii |
| b) bugete locale:(i) cheltuieli de personal(ii) bunuri și servicii |
| c) bugetul asigurărilor sociale de stat:(i) cheltuieli de personal(ii) bunuri și servicii |
| d) alte tipuri de cheltuieli(se va menționa natura acestora) |
| 4.3. Impact financiar, plus/minus, din care: | Proiectul de act normativ nu se referă la acest subiect. |
| a) buget de stat |
| b) bugete locale |
| 4.4. Propuneri pentru acoperirea creșterii cheltuielilor bugetare | Proiectul de act normativ nu se referă la acest subiect. |
| 4.5. Propuneri pentru a compensa reducerea veniturilor bugetare | Proiectul de act normativ nu se referă la acest subiect. |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | Proiectul de act normativ nu se referă la acest subiect. |
| a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizate;b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. |
| 4.8. Alte informații | Plata contribuției financiare se suportă din bugetul Ministerului Mediului, Apelor și Pădurilor aprobat pe anul 2024. |
| **Secțiunea a 5-a:****Efectele proiectului de act normativ asupra legislației în vigoare** |
| 5.1. | Măsuri normative necesare pentru aplicarea prevederilor proiectului de act normativ | Proiectul de act normativ nu se referă la acest subiect. |
| 5.2. | Impactul asupra legislației în domeniul achizițiilor publice | Proiectul de act normativ nu se referă la acest subiect. |
| 5.3. | Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE). |  Proiectul de act normativ nu se referă la acest subiect. |
| 5.3.1. | Măsuri normative necesare transpunerii directivelor UE | Proiectul de actul normativ nu se referă la acest subiect. |
| 5.3.2. | Măsuri normative necesare aplicării actelor legislative ale UE | Proiectul de actul normativ nu se referă la acest subiect. |
| 5.4. | Hotărâri ale Curții de Justiție a Uniunii Europene  | Proiectul de act normativ nu se referă la acest subiect. |
| 5.5. | Alte acte normative și/sau documente internaționale din care decurg angajamente asumate  |  |
| 5.6. | Alte informații | Nu au fost identificate.  |
| **Secțiunea a 6-a:****Consultările efectuate în vederea elaborării proiectului de act normativ** |
| 6.1. | Informații privind neaplicarea procedurii de participare la elaborarea actelor normative | Proiectul de act normativ nu se referă la acest subiect.  |
| 6.2. | Informații privind procesul de consultare cu organizații neguvernamentale, institute de cercetare și alte organisme implicate | Proiectul de act normativ nu se referă la acest subiect. |
| 6.3. | Informații despre consultările organizate cu autoritățile administrației publice locale | Proiectul de act normativ nu se referă la acest subiect. |
| 6.4. | Informații privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect.  |
| 6.5. | Informaţii privind avizarea de către: a) Consiliul Legislativ b) Consiliul Suprem de Apărare a Ţării c) Consiliul Economic şi Social d) Consiliul Concurenţei e) Curtea de Conturi   | Proiectul de act normativ urmează să fie avizat de Consiliul Legislativ. |
| 6.6. | Alte informaţii  | Nu au fost identificate. |
| **Secţiunea a 7-a:****Activităţi de informare publică privind elaborarea şi implementarea****proiectului de act normativ** |
| 7.1. | Informarea societăţii civile cu privire la elaborarea proiectului de act normativ | În elaborarea proiectului de act normativ a fost îndeplinită procedura stabilită prin Legea nr. 52/2003 privind transparența decizională în administrația publică, republicată, cu modificările ulterioare.  |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| **Secţiunea a 8-a:****Măsuri de implementare** |
| 8.1. | Măsuri de punere în aplicare a proiectului de act normativ  |  Proiectul de act normativ nu se referă la acest subiect. |
|  8.2. | Alte informaţii  | Nu au fost identificate.  |

Pentru considerentele de mai sus, am elaborat prezentul proiect de Hotărâre a Guvernului pentru aprobarea plății contribuției financiare a Românieila bugetul Consiliul Internaţional pentru Vânătoare şi Conservare a Vânatului (CIC), pentru anii 2023 și 2024, care în forma prezentată a fost avizat de către ministerele interesate și de Consiliul Legislativ și pe care îl supunem spre adoptare.

|  |  |
| --- | --- |
| **MINISTRUL MEDIULUI, APELOR ȘI PĂDURILOR** | **MINISTRUL AFACERILOR EXTERNE** |
| **MIRCEA FECHET** | **LUMINIȚA-TEODORA ODOBESCU** |
|  |  |
|  |  |
|  |  |
| **AVIZĂM:** |
| **VICEPRIM-MINISTRU** | **MINISTRUL FINANȚELOR** |
| **MARIAN NEACȘU** | **MARCEL-IOAN BOLOȘ** |
|  |  |
|  |  |
|  |  |
| **MINISTRUL JUSTIȚIEI** |
| **ALINA-ȘTEFANIA GORGHIU** |
|  |
|  |
|  |